# ไอพอดนาโน
ไอพอดนาโน  คือเครื่องเล่นเพลงพกพารุ่นที่ 4 ของผลิตภัณฑ์ชุดไอพอด ซึ่งผลิตโดยบริษัทแอปเปิล โดยผสมผสานลักษณะระหว่างไอพอด ชัฟเฟิลและไอพอดรุ่นแรก โดยเปิดตัวในประเทศสหรัฐอเมริกาเมื่อวันที่ 7 กันยายน พ.ศ. 2548 โดยแทนที่ไอพอด มินิซึ่งถูกระงับการผลิตไปในวันเดียวกัน การแทนที่มินิ และเปิดตัวนาโนนั้นสร้างความประหลาดใจให้กับวงการอิเล็กทรอนิกส์เป็นอย่างมาก แม้ว่าจะมีข่าวลือว่าจะมีการผลิตไอพอดที่ใช้หน่วยความจำแบบแฟลช เหมือนที่ใช้ในชัฟเฟิล แต่ก็คาดไม่ถึงว่าจะถึงขนาดแทนที่การผลิตของไอพอด มินิ โดยผลิตภัณฑ์นี้เพิ่งถูกออกแบบมาได้เก้าเดือนเท่านั้น

 คุณสมบัติ 
เป็นไปตามที่ข่าวลือกล่าวไว้คือมันใช้หน่วยความจำแฟลชเหมือนในชัฟเฟิล มันมีจอสีขนาดย่อจากไอพอดขนาดใหญ่ อีกทั้งยังมีความละเอียดมากกว่าจอขาวดำของไอพอดขนาดใหญ่ ทำให้ย่อตัวอักษรให้เล็กลงในขณะที่ยังคงอ่านได้อย่างชัดเจนและมีคลิกวีลเหมือนในรุ่นก่อนมัน ไอพอดนาโนย่อทุกอย่างในตัวมันตั้งแต่แบตเตอรี่ และส่วนประกอบภายใน และที่ทางแอปเปิลเน้นก็คือมันมีความหนาแค่ 6.9 มม., มีความกว้าง 40 มม., มีความยาว 90 มม. และหนักแค่ 42 กรัม นาโนมีแบตเตอรี่สร้างในตัวที่มีเวลาใช้งาน 14 ชั่วโมง ความละเอียดของหน้าจอคือ 176×132 พิคเซล และแสดงผลด้วยสี 16 บิต (65,536 สี)

 การใช้งาน 
ไอพอดนาโนใช้งานร่วมกับคอมพิวเตอร์ที่มีระบบปฏิบัติการแม็ค (Mac OS X) และไมโครซอฟท์ วินโดวส์ที่มีโปรแกรมไอทูนส์ (iTunes) ได้ โดยต่อเข้ากันโดยแท่นพักที่ต่อเข้ากับเครื่องด้วย ยูเอสบี 2.0 พอร์ท นาโนยังมีนาฬิกาจับเวลาและนาฬิกาหลายโซนเวลา (นาฬิกาโลก) และสามารถล็อกปุ่มกดด้วยการกดปุ่มตามลำดับหรือโดยการใช้รหัสผ่าน มันเป็นไอพอดรุ่นแรกที่แสดงเนื้อเพลงได้ ซึ่งต้องทำการปรับแต่งด้วยโปรแกรมไอทูนส์ได้

 ลักษณะและสีสัน 
ไอพอดนาโนมีอยู่ 2 แบบสีด้วยกันได้แก่สีขาวและสีดำ และอีก 2 แบบความจุได้แก่ 2 GB (จิกะไบต์) ที่บรรจุได้ประมาณ 500 เพลงในราคา $199 ดอลลาร์สหรัฐ และ 4 GB ที่บรรจุได้ประมาณ 1,000 เพลงในราคา $249 แอปเปิลยังปล่อยอุปกรณ์เสริมสำหรับนาโนอย่างเช่นที่สอดไอพอดติดกับแขนและกล่องครอบหน้าจอเพื่อป้องกันหน้าจอเป็นรอย รวมถึงหูฟังแลนยาร์ดที่ป้องกันการพันกันของสายหูฟัง

 ข้อแตกต่าง 
ดังที่กล่าว ไอพอดนาโนใช้หน่วยความจำแฟลช แทนฮาร์ดดิสค์ที่ใช้ในไอพอดรุ่นก่อนมัน ซึ่งทำให้หน่วยความจำยึดติดถาวร ไม่สามารถถอดประกอบได้ ฉะนั้นจึงป้องกันการกระตุกโดยสิ้นเชิง และสภาพการใช้งานทนทานกว่าการใช้เครื่องเล่นซีดีทุกแบบ

thumb|right|ไอพอดนาโน มีสองสีได้แก่สีขาว และสีดำ

แต่ไอพอดนาโนนั้นมีขนาดความจุสูงสุดต่ำกว่าของไอพอด มินิแต่ราคานั้นยังคงเท่าเดิม อีกทั้งไอพอดรุ่นนี้ยังขาดทางเลือกทางอุปกรณ์เสริมอีกมาก ต่างจากรุ่นก่อนๆ มัน และการที่มันขาดตัวต่อแบบรีโมตที่มีในนาโนและไอพอด (ใหญ่) ทำให้มันไม่สามารถรองรับอุปกรณ์เสริมที่ไม่ได้มาจากแอปเปิลได้ มันยังขาดความสามารถในการต่อเข้ากับเครื่องโทรทัศน์และการบันทึกเสียงที่พบได้ในไอพอดที่ใหญ่กว่า และอีกสิ่งที่นาโนด้อยกว่าคือความสามารถในการเก็บรูปภาพ ซึ่งมันไม่สามารถรองรับการต่อเข้ากับโปรแกรมต่อกล้องไอพอดของแอปเปิล หรือโปรแกรมเชื่อมและเคลื่อนย้ายรูปใดๆ

 รุ่นต่างๆ 
 ไอพอดนาโน รุ่นที่สอง 
thumb|right|ไอพอดนาโน ในรุ่นที่สอง
เมื่อวันที่ 12 กันยายน พ.ศ. 2549 แอปเปิลได้เปิดตัวไอพอดนาโนรุ่นที่สอง โดยในตัวใหม่นี้มีจุดเด่นคือ ใช้วัสดุเป็นอะลูมิเนียมป้องกันการขีดข่วนแบบเดียวกับไอพอด มินิ โดยมีสีให้เลือก 6 สีได้แก่สีเงิน สีเขียว สีชมพู สีน้ำเงิน สีดำ และสีแดง (ส่วนหนึ่งในโครงการ Product Red) โดยในรุ่นนี้ มีการปรับจอภาพให้สว่างขึ้นประมาณ 40% เพิ่มระยะเวลาการใช้งานของแบตเตอรี่ต่อการชาร์ต 1 ครั้งเป็น 14-24 ชั่วโมง และเพิ่มความจุเป็น 2 เท่าจากเดิม (จากรุ่นแรก 1, 2 และ 4 กิกกะไบต์ เป็น 2, 4 และ 8 กิกกะไบต์)

 ไอพอดนาโน รุ่นที่สาม 
thumb|right|ไอพอดนาโน ในรุ่นที่สาม
เมื่อวันที่ 5 กันยายน พ.ศ. 2550 (2007) แอปเปิลได้เปิดตัวผลิตภันฑ์ ไอพอดนาโน รุ่นที่สาม โดยรุ่นใหม่มีจุดเด่นคือ ยังคงใช้วัสดุเป็นอะลูมิเนียมป้องกันการขีดข่วนแบบเดียวกับไอพอด มินิ และที่สำคัญที่สุดรุ่นนี้สามารถดูวิดีโอได้เช่นเดียวกับ ไอพอด วิดีโอ (iPod G5) อีกทั้งยังปรับปรุ่งด้าน โคเวอร์โฟล (CoverFlow) เช่นเดียวกับ ไอพอด วิดีโอ (iPod G5) โดยมี สีให้เลือก คือ สีเงิน สีดำ สีเขียวอมครีม สีน้ำฟ้าอมครีม และสีแดง (ส่วนหนึ่งในโครงการ en:Product Red) โดยรุ่นที่สามของ ไอพอดนาโน ได้รับการปรับปรุงระยะเวลาการใช้งานของแบตเตอรี่ต่อการชาร์ต 1.5 ชั่วโมง จะชาร์ตพลังงานได้ 80%จากทั้งหมดถ้าชาร์ตแบบเต็มที่จะใช้เวลา 3 ชั่วโมง ถ้าฟังเฉพาะเพลงแบตเตอรี่สามารถอยู่ได้นาน 24 ชั่วโมง และ ถ้าดูวิดีโอสามารถอยู่ได้นาน 5 ชั่วโมง มีความจุเป็น 4 กิกกะไบต์ และ 8 กิกกะไบต์ ลักษณะต่างๆของไอพอดนาโน รุ่นนี้เป็นดังนี้ กว่าง 2.75 นิ้ว ยาว 2.06 นิ้ว หนา.26 นิ้ว (6.5 มิลลิเมตร ความละเอียดของหน้าจอคือ 320×204 พิคเซล หรือ 2 นิ้ว ส่วนราคาของรุ่น 4GB ราคา $149 (มีเฉพาะสีเงิน) รุ่น 8GB ราคา $199 (สีเงิน,สีเขียว,สีฟ้า,สีดำ)

 ข้อมูลทั่วไปของแต่ละรุ่น 
รุ่นรูปภาพความจุสีการเชื่อมต่อวันที่เปิดตัวความต้องการอย่างต่ำของระบบอายุของแบตเตอรี่ (ชั่วโมง) หน้าจอ  (พิกเซล) ขนาดโดยรวมน้ำหนัก140px|ไอพอดนาโนรุ่นแรก1 GBดำขาวUSB  (FireWire สำหรับการชาร์จเท่านั้น) 7 กุมภาพันธ์ พ.ศ. 2549Mac: 10.3Windows: 2000ฟังเพลง: 14เล่นสไลด์โชว์: 4176 x 132 dot pitch: 0.168 มม.3.5 นิ้ว  1.6 นิ้ว  0.27 นิ้ว1.5 ออนซ์  (42.52 กรัม)2 GB  4 GB7 กันยายน พ.ศ. 2548แทนที่ไอพอดมินิ จอสี ดูรูปได้ (รุ่น 1GB ออกจำหน่ายทีหลัง)240px|ไอพอดนาโนรุ่นที่สอง สีน้ำเงิน ขนาด 4GB2 GBเงินUSB  (FireWire สำหรับการชาร์จเท่านั้น) 12 กันยายน พ.ศ. 2549Mac: 10.3Windows: 2000ฟังเพลง: 24เล่นสไลด์โชว์: 5176 x 132dot pitch: 0.168 มม.3.5 นิ้ว  1.6 นิ้ว  0.26 นิ้ว1.41 ออนซ์  (39.97 กรัม)4 GBเงินน้ำเงินเขียวชมพูแดง8 GBดำแดงผลิตด้วยวัสดุอะโนไซด์อะลูมิเนียม และพลาสติก (มี 6 สี)345px|ไอพอดนาโนรุ่นที่สาม ขนาด 4GB4 GBเงินUSB  (FireWire สำหรับการชาร์จเท่านั้น) 5 กันยายน พ.ศ. 2550Mac: 10.4Windows: 2000, XP, Vistaฟังเพลง: 24เล่นวิดีโอ: 5320 x 240 204 พิกเซลต่อนิ้ว2.75 นิ้ว  2.06 นิ้ว  0.26 นิ้ว1.74 ออนซ์  (49.32 กรัม)8 GBเงินน้ำเงินเขียวชมพูดำแดง2" หน้าจอ QVGA, ด้านหลังเป็นเงา, อินเตอร์เฟซแบบใหม่, สามารถเล่นวิดีโอได้445px|ไอพอดนาโนรุ่นที่สี่ สีม่วง4 GB8 GB16 GBเงินดำม่วงน้ำเงินเขียวเหลืองส้มแดงชมพูUSB9 กันยายน พ.ศ. 2551Mac: 10.4.11Windows: XP, Vistaฟังเพลง: 24เล่นวิดีโอ: 4320 x 240 204 พิกเซลต่อนิ้ว3.6 นิ้ว  1.5 นิ้ว  0.24 นิ้ว1.3 ออนซ์  (36.85 กรัม)มีส่วนโค้งโดยรอบและมีสีใหม่, ปรับปรุงอินเทอร์เฟซ, บันทึกเสียงได้, เขย่าเพื่อสุ่มเพลง, เครื่องมือวัดความเร่ง (รุ่น 4GB จำหน่ายในบางประเทศ)